stanford-oval/wikipedia huggingface dataset:
פסגת וודן
היסטוריה > מקור השם

שמה של הפסגה ניתן לה בשנת 1959, על ידי הוועדה המייעצת לשמות אנטארקטיים של בריטניה, בעקבות המיפוי המחודש שבוצע על ידי הסקר האווירי של שטחי חסות איי פוקלנד.
הפסגה נקראת על שמו של פרדריק אי. וודן (Frederick E. Wooden), סוקר מטעם משלחת סקר שטחי חסות איי פוקלנד, אשר יצאה מהאי דנקו בעונת המחקר (הקיץ האנטארקטי) של 1956, והמשלחת שיצאה מנקודת פרוספקט בעונת המחקר של 1957.
כמו כן וודן השתתף ביחידת הסקר ההידרוגרפי הבריטית (British Naval Hydrographic Survey Unit), אשר חקרה את אזור הפסגה בעונת המחקר 1957 – 1958.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8 9 10 11  מידע היסטורי וגאוגרפי באתר הסקר הגאולוגי של ארצות הברית
1 2 3 4 5 6 7 8 9 10 11 12 13 14  מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
↑  לפי מקור אחר גובהה של הפסגה 715 מטרים מעל גובה פני הים, והיא הפסגה ה-4,712 בגובהה באנטארקטיקה
↑  מידע על גובה הפסגה
פנדר

ערך זה עוסק בחברת ייצור גיטרות. אם התכוונתם למונח בימאות, ראו .
| --- | --- |


הדסטוק של פנדר סטראטוקסטר
 נתונים כלליים
 מייסדים:  ליאו פנדר 
 תקופת הפעילות:  1946–הווה (כ־78 שנים) 
 חברות בנות:  Squier 
 מיקום המטה:  סקוטסדייל 
 מוצרים עיקריים:  כלי מיתר, מגבר חשמלי, גיטרה בס 
 מנכ"ל:  אנדי מוני 
  
 www.fender.com
 
פנדר (באנגלית: Fender Musical Instruments Corporation) היא חברה אמריקאית המייצרת גיטרות, מגברים, וציוד מוזיקלי.
היסטוריה > המכירה ל-CBS

בשנת 1965 חלה ליאו פנדר קשות, ובשל מצבו הבריאותי הקשה נאלץ למכור את החברה לרשת CBS. לרבים, המעבר ל-CBS מאפיין את סופו של "תור הזהב" של פנדר, ובעיני אספנים רבים גיטרות מ-1965 שיוצרו לפני הרכישה שוות יותר מאלו שיוצרו אחרי הרכישה.
המעבר ל-CBS וסוף שנות ה-60 היוו עידן חדש לחברת פנדר. רמת הבקרה ואיכותם של הכלים דעכה, ועצים נזרקו על קווי היצור על מנת לענות על הביקוש הרב שנוצר לכלי החברה. בין השאר, CBS החלו "להתנסות" בדגמים שונים ומשונים על מנת לנסות ולהרחיב את השוק. לדגמי התקציב נוספו גיטרת הברונקו (Bronco), שדמתה למוסטנג אך הגיעה רק עם פיק־אפ גשר, הפנדר Bass V, שדמה בעיצובו לבאס המוסטנג אך הגיע עם 5 מיתרים (אך בשל הקרבה הרבה של המיתרים זה לזה הנגינה עליו הייתה בלתי-נסבלת). כמו כן ניסו פנדר לייצר גיטרת 12 מיתרים, וכך נוצרה הפנדר XII, ואיתה הגיע לשוק גם הפנדר באס 6, שהיווה מעין גשר בין גיטרה חשמלית לגיטרת באס (6 מיתרי באס - EADGBE, שלושה פיק־אפי גיטרה חשמלית, ועיצוב שהזכיר את גיטרת הג'אזמאסטר).
לאחר שפנדר ראו כי דגמי ה-XII והבאס V אינם נמכרים, היו בפנדר ניסיונות על מנת לחסל את המלאי, דבר שגרם להיווצרותם של הפנדר מאבריק (Maverick), גרסת 6 מיתרים של ה-XII, הפנדר סווינגר (Swinger, או בכינוייה האחרים - Arrow, Musiclander), שנוצרה משאריות של גופי באס VI.
בשנות ה-70 דעכה הפופולריות של פנדר לטובת חברת גיבסון. לאחר ה"מהפכה" שחוללה בסוף שנות ה-60 על ידי אמנים כגון קלפטון והנדריקס, מוזיקאים חיפשו צליל חזק וכבד, אותו מצאו בפיק־אפי ההאמבאקר של גיבסון (האמבאקר - חוסם זמזום, פיק־אפ המורכב מ-2 פיק־אפי סינגל המחווטים יחדיו, שכתופעת לוואי נותן צליל עבה ו"באסי"). פנדר, שהיו ידועים עד תקופה זו בהיותם חברה המייצרת גיטרות עם פיק־אפי סינגל בלבד, החליטו להתאים עצמם למוזיקה המשתנה, וכך נוצר ה-Widerange Humbucker הידוע של פנדר, אותו לראשונה הציגו פנדר בדגם חדשני של הטלקאסטר, ה-Telecaster Deluxe, שהייתה בעלת 2 פיק־אפי האמבאקר. עם הזמן, פנדר החלו לשלב את ההאמבאקרים בדגמים שונים, ועל אף שדגמים אלו זכו לפופולריות ניכרת, עלו טענות כי ההאמבאקר עדיין נשמע "פנדרי" מדי. כמו כן, בשנות ה-70 החלו פנדר להציע מגוון רב של צבעים, ואף יצרו קטלוגים שלמים שבעזרתם יכלו הקונים לבחור משלל צבעים שונים ומשונים.
שנות ה-70 סימלו גם עידן חדש של מודעות למוזיקאים השמאליים. יש המשערים כי השינוי התרחש בזכות ג'ימי הנדריקס, שניגן על גיטרת סטראטוקסטר ימנית הפוכה, עם מיתרים המותאמים לנגינה בצד שמאל, וזאת בשל העלות הגבוהה והזמן שנדרש לייצר דגם שמאלי. אמנם המצב לא הגיע לשוויון מלא גם בימינו, אך התקדמות ניכרת נראתה בנושא.
היסטוריה > הבעלים החדשים והמאה ה-21

בשנת 1985 מכרה רשת CBS את החברה לצוות ניהול חדש, שהחליט לייעל את היצור בחברה, ולהחזיר את איכותם של הדגמים לאיכות הישנה שבזכותה היו ידועים פנדר, באותה התקופה בה ליאו עדיין ניהל את החברה. שנות ה-80 הביאו איתם את הפופולריות הגדלה לז'אנר המטאל, ופנדר, בניסיון להתחבר לשוק החדש, החלה לייצר דגמים המותאמים לנגני המוזיקה הכבדה. בין הדגמים - הפנדר קאטאנה (Katana), שבעיצובה הזכירה את גיטרת ה-V המפורסמת של גיבסון, הפנדר פרפורמר (Performer), בעלת 2 ההאמבאקרים, וכמו כן מספר דגמי סופר-סטראט (מונח שנוצר אי שם בשנות ה-80, וזכה לפופולריות כנראה בשל גיטרת הסטראטוקסטר המפורסמת של הגיטריסט אדי ואן הלן, שהייתה בעלת האמבאקר, חסרת פיקגארד ובעלת ידית טרמולו "צף" מהפכנית שאפשרה לגיטרה להישאר בכיוון גם לאחר שימוש אינטנסיבי), גיטרות סופר-סטראט כגון סדרת ה-Lead, בה 3 דגמים ממוספרים (1–3), הפרודיג'י (Prodigy), השואומאסטר (Showmaster) והסטראט HM. דגמים אלו נחשבים בעיני רבים לאיכותיים ביותר, אך משום מה לא ראו פופולריות רבה.
כמו כן, בשנות ה-80 החליטו פנדר להרחיב את כמות המפעלים שלהם לראשונה - והקימו מפעל ביפן. המפעל היפני החל בייצור דגמי רה-אישיו (Reissue), דגמים מימים עברו של גיטרות פנדר שונות, שחיקו רבה ככל האפשר את הצליל, רמת האיכות והמראה של השנה המשוחזרת. המפעל היפני, שפונה בעיקר לשוק היפני, ידוע בשל העיצוב הלא-שגרתי שלו ומבחר הצבעים הרב והמגוון שלו, כמו כן בהיותו המפעל בו מיוצר המבחר הרב ביותר של כלים שמאליים. בנוסף למפעל היפני, החליטו פנדר להקים מפעל במקסיקו, מפעל שפונה לכלל קהל העולם ומטרתו לייצר גיטרות הנושאות של השם והעיצוב הקלאסי של פנדר, אך בעלות זולה יותר ונגישה יותר להמונים. כמו כן, פנדר הקימו מספר מפעלים במדינות אסיה, הידועה שבהם היא סין, ושם מיוצרות עד היום גיטרות תחת המותג "סקוייר", שהיא חברת-בת של פנדר המייצרת גיטרות לבעלי תקציב נמוך, אך עדיין שומרת על העיצוב הקלאסי המאפיין גם את היקרים שבכלי החברה.
פנדר נחשבת בימינו לאחד השמות הפופולריים ביותר בקרב מוזיקאים, ומצאה את דרכה כמעט לכל ז'אנר מוזיקה אפשרי, בהתאם לדגמים ולדרישות המוזיקאים. המפעל המקורי של פנדר, שנמצא בקורונה, קליפורניה, עדיין מהווה המקום היחיד שבו מיוצרים הכלים האמריקאים של פנדר. כמו כן, המפעל הוא גם ביתה של ה"קאסטום שופ", אזור מיוחד במפעל שבו מיוצרים כלים בהזמנה מראש ובצורה הקפדנית ביותר, וחוץ מהצורה, שחייבת להיות אחת מצורותיהן הרבות שיש לפנדר להציע, יכול המוזיקאי לשנות כל פרט ופרט בכלי, ומוזיקאים רבים מז'אנרים שונים הם בעלי כלים שנבנו בהזמנה אישית (מכלים המכילים שינויים פשוטים כמו רדיוס צוואר וסוג פיק־אפים, לכלים רדיקליים עם עצים אקזוטיים, עבודות צבע מרהיבות ופיק־אפים בהזמנה אישית, אשר, דרך אגב, עד לא מזמן היו מחווטים על ידי אותה האישה שחיווטה אותם מימיו של ליאו פנדר - אביגייל יבארה).
דגמים מפורסמים

פנדר סטראטוקסטר
פנדר טלקסטר
פנדר פרסיז'ן בס
פנדר ג'אז בס
פנדר ג'אזמאסטר
פנדר ג'אגואר
פנדר מוסטנג
מבחר נגנים מפורסמים שהשתמשו במוצרי החברה

בילי ג'ו ארמסטרונג
פלי
ג'ימי פייג'
ג'ימי הנדריקס
אריק קלפטון
ג'ון פרושיאנטה
אריק ג'ונסון
ג'ורג' האריסון
סטינג
דייוויד גילמור
יצחק קלפטר
אלון אולארצ'יק
יוני רכטר
פיטר רוט
סטיבי ריי ווהן
ג'ימי ווהן
בוב דילן
קורט קוביין
ג'ון מאייר
אדי ואן היילן
פיט טאונסנד
אדם דניס
מארק נופלר
האנק מארווין
אלברט קולינס
רובין פורד
קית' ריצ'רדס
מארק הופוס
ריצ'י בלקמור
ג'ים רוט
יזהר אשדות
אבי מנדלוי
דיק דייל
שלומי ברכה
איתן מייקסל
אריק איינשטיין
הערות שוליים

↑  עדי רותם, 51 שנה לכפתור ששינה את המוזיקה, באתר הארץ, 9 ביולי 2004
↑  מיכל רז חיימוביץ' , ‏מצעד הפריטות, באתר גלובס, 4 בספטמבר 2008
| --- | --- |
בקרת זהויות :  BnF: cb15650413c (data)  GND: 4411663-9  LCCN: n85176273  SUDOC: 169171388  VIAF: 147814282   WorldCat (עם VIAF): 147814282
פסיכה מתעוררת מנשיקת קופידון

| --- | --- |

 מידע כללי
 פַּסל:  אנטוניו קנובה
 תאריך יצירה:  1787 - 1793, 1800 - 1803
 טכניקה וחומרים:  שיש לבן
 ממדים בס"מ
 רוחב:  1.68 מ' 
 גובה:  155
 נתונים על היצירה
 זרם אמנותי:  נאו-קלאסיציזם 
 מספר יצירה:  MR 1777 (Department of Sculptures of the Louvre) 
 מיקום:  מוזיאון הלובר פריז שבצרפת
 קואורדינטות:  48°51′35″N 2°20′15″E﻿ / ﻿48.859844°N 2.337558°E﻿ / 48.859844; 2.337558
 
פסיכה מתעוררת מנשיקת קופידון הוא פסל של האמן האיטלקי אנטוניו קנובה. הפסל מתעד פרק מחמור הזהב, רומן קומי פרי עטו של לוקיוס אפוליוס, בו קופידון מחזיר לחיים את פסיכה אהובתו. הוא מהווה דוגמה בולטת של סגנון הפיסול הנאו קלאסי ומדגים את הדגש הרב שזרם זה שם על האהבה ועל הרגש.
הפסל הוזמן מקנובה בשנת 1787. זה הכין מספר העתקים של הפסל, מקצתם שונים זה מזה.
העותק הראשון נרכש על ידי ז'ואקים מירא, קצין בכיר בשרותו של נפוליאון, בשנת 1800, וב-1824 הגיע למוזיאון הלובר.
עותק נוסף נרכש ברומא ב-1796 על ידי הנסיך יוסיפוב, אציל רוסי אשר תרם אותו למוזיאון הארמיטאז' בסנקט פטרבורג. תבנית הגבס של גרסה זו של הפסל נמצאת כיום במוזיאון המטרופוליטן לאמנות בניו יורק.
הערות שוליים

1 2  The State Hermitage Museum: Collection Highlights
↑  French Sculpture 1800-1825 - CANOVA
פתיחת גרוב

פתיחת גרוב או התקפת גרוב היא פתיחת שחמט המוגדרת כפתיחה נדירה באינציקלופדית פתיחות השחמט (ECO), ולכן מסווגת על ידה A00. פתיחת גרוב מתחילה במסע:
ז4
הפתיחה נקראת על שמו של רב-האמן השווייצרי הנרי גרוב שניתח פתיחה זו לעומק ושיחק מאות משחקי שחמט בהתכתבות עם פתיחה זו. בטור העיתון של גרוב הוא ניתח פתיחה זו, הוא כינה פתיחה זו כפתיחת הקוץ. התייחסויות ישנות יותר לפתיחה זו כינו אותה בשם פתיחת אלהאוסן על שם השחמטאי קארל אלהאוסן (1835–1892) מברלין, אחד הראשונים לשחק 1.ז4. סבלי טרטקובר פתח לעיתים בפתיחה זו כאשר שיחק במשחקים סימולטניים וקרא לפתיחה זו ג'נובה על שם העיר ג'נובה  או פתיחת סמפיארדארנה על שם שכונה בעיר שבהן הוא שיחק את הפתיחה לראשונה. בצ'כיה ובסלובקיה נקראת הפתיחה פתיחת פריק, ובמקומות אחרים בעולם מכונה הפתיחה גם בשם פתיחת קוליברי.
ביקורת

פתיחת גרוב נחשבת לפתיחה חלשה ונחותה ולעיתים נדירות משתמשים בה בתחרויות רציניות. האמן הבינלאומי ג'ון ל. ווטסון כותב, "ככל שאני יכול להגיד, המסע 1.ז4 והמסע 1.ח4 מתחרים על תואר המסע הראשון הלבן הגרוע ביותר. במשחק מול שחקן מיומן ומבין עניין, זה פשוט מזוכיסטי."
למרות זאת, האמן הבינלאומי מיכאל באסמן ורב-האמן ספרידון סקמביס הם תומכי פתיחה זו. יש לה ערך הפתעתי מסוים, וסביר להניח שהשחקן הממוצע לא ידע כיצד להגיב לה נכון ויהיה בטוח במסעותיו, מה שיוביל אותו לבצע טעויות. בנוסף לכך, חוסר התאוריה בפתיחה זו יעזור לשלול את הרפרטואר של שחקן מנוסה.
המסע ז4 בשילוב עם המסע ו3 או ו4 בפתיחה עלול לאפשר מט טיפשים.
אסטרטגיה

משחק נכון של הלבן יכול להוביל את השחור למגוון מלכודות מסוכנות. הרבה ממלכודות אלה מסתמכות על התגובה 1...ד5, מסע שעוזר לתפוס את המרכז ובנוסף פותח אלכסון לרץ המלכה שמאיים לאכול את הרגלי. לאחר 2.רז2 ר:ז4!?, לבן יכול להתקיף במסע 3.ג4 ולבסוף מהב-3, התקפה שמכוונת לרגלים המוחלשים במשבצות ד5 וב-7, התקפה ששווה יותר מהרגלי שנאכל.
השחור לא מחויב לתת ללבן את ההזדמנויות האלה. לאחר 1...ה5, השחור פותח אלכסון למלכה ומכוון למשבצת ח4, שנשארת חלשה בגלל מבנה הרגלים של הלבן. 2.רז2 ח5 תחליש אף יותר את מבנה הרגלים של הלבן. 2.ד3 (מסע שפותח את האלכסון לרץ, ומכין תגובה ל-2...ח5 עם 3.ז5) או 2.ח3 שתגובה שיכולה לבוא בעקבותיו היא 2...פה7 עם האיום של המסע שעתיד לבוא ...פז6 ואחריו ...פו4 או ...פח4, ומפריע לצד המלך הלבן לעשות פיאנקטו.
עוד מערכת משחק נפוצה ללבן בפתיחת גרוב היא 1.ז4, 2.ח3 ו-3.רז2. מערכת נגדית לשחור עשויה להיות 1... ד5, 2... ה5 ו-3... ג6 (סדר המהלכים אינו משנה), במקרה כזה, מסע שיכול להגיע הוא  ...ה4, שחוסם את השפעתו של הרץ בצד המלך מהשפעה על מרכז הלוח.
הנחת יסוד בפתיחת גרוב היא למקם את הרץ שבצד המלך במשבצת ז2 ובכך לשלוט באלכסון. בשביל לממש מטרה זו, הלבן צריך לשמור שהמרכז יהיה נקי מרגלים. מה שמוביל פעמים רבות למסע ש"קורע את המרכז", ג4, שנוטה להיות מסעו השלישי של הלבן.
בגלל מבנה הרגלים הלא שגרתי שמתקבל עם המסעים ז4 ו-ג4 כה מוקדם במשחק, ישנו יתרון מועט להצרחה. המשחק לרוב מתפתח לפרוע ופתוח, בדרך כלל עם יתרון מוחלט לאחד הצדדים ב-20 המסעות הראשונים.
כתגובה לפתיחת גרוב, שחור מקדם לעיתים רבות את רגלי המלך במסע ה5. תגובה טובה תהיה 2.רז2 (שליטה על המשבצות הלבנות במרכז הלוח) או ג4, הווריאציה האנגלית, המכינה את המסע פג3 בשביל להגביר את השליטה של הבן על משבצת ד5.
הערות שוליים

↑  Watson, John L., Mastering the chess openings, London: Gambit, 2006-
| פתיחות שחמט |
| --- | --- | --- |
| פתיחות אב | משחק פתוח • משחק חצי פתוח • משחק סגור • משחק חצי סגור • פתיחת איגוף • פתיחה נדירה |  |
| פתיחות גמביט | גמביט אבנס • גמביט בודפשט • גמביט המלך • גמביט המלכה • גמביט המלכה הנדחה • גמביט המלכה הנרצה • פתיחה סקוטית • גמביט לטבי • הגנה אוסטרית • הגנת צ'יגורין • הגנה בלטית • הגנת מרשל |  |
| הגנה הודית | הגנת בנוני • גמביט בודפשט • פתיחה קטלאנית • הגנה נימצו-הודית • הגנת בנוני מודרנית • הגנה הודית של המלכה • הגנת גרינפלד • הגנה הודית של המלך • התקפת טורה • הגנה הודית מזרחית • התקפת טרומפווסקי • הגנה מקסיקנית |  |
| פתיחות הגנה | הגנה הודית של המלך • הגנה הודית של המלכה • הגנה הודית מזרחית • הגנה נימצו-הודית • הגנת נימצוביץ' • הגנה הולנדית • הגנה מודרנית • הגנת בנוני • הגנת פילידור • הגנת גרינפלד • הגנת אלכין • הגנת קארו-קאן • הגנת שני הפרשים • הגנה ברלינאית • הגנה צרפתית • הגנה סיציליאנית • פתיחת פירץ  • טנגו הפרשים השחורים • פתיחה רוסית |  |
| פתיחות התקפה | התקפת ריכטר-ורסוב • התקפת טרומפווסקי • התקפת טורה • התקפת הודג'סון • פתיחת לארסן |  |
| פתיחות שיטתיות | שיטת לונדון • שיטת קול |  |
| פתיחות ללא סיווג | פתיחה איטלקית • פתיחה אנגלית • פתיחת בירד • פתיחה ספרדית • פתיחה ספרדית, וריאצית ההחלפה • פתיחה וינאית (משחק וינה) •  פתיחת ארבעת הפרשים • פתיחת רץ המלך • פתיחה קטלאנית • פתיחת רטי  • פתיחת בארנס • פתיחת סארגוסה • פתיחה פולנית • פתיחת גרוב • פתיחת אנדרסן • פתיחת קלמנץ • פתיחת דורקין • פתיחת אמאר • פתיחת דאנסט • פתיחת וור • פתיחת דספרז • פתיחת מיזס • פתיחת ואנ'ט קרויג'ס |  |
| אחר | אנציקלופדיית פתיחות שחמט • מלכודות בפתיחה בשחמט |  |
ראו גם פורטל השחמט • קטגוריה:פתיחות שחמט • קטגוריה:שחמט
פתח את לבך

פתח את ליבך הוא שמו של אלבום הבכורה של המוזיקאי שרון הולצמן אשר יצא בשנת 2001, בחברת התקליטים הליקון.
הפקה

כל השירים נכתבו והולחנו על ידי הולצמן מלבד "מעיין" שאת מילותיו כתב הסופר אסף ענברי על פי סיפור מאת הרבי נחמן מברסלב.
את האלבום פתח את ליבך (אלבום) הפיק מוזיקלית עובד אפרת.
לאחר התפרקות להקת אבטיפוס ב-1997, הוחתם בסיסט הלהקה שרון הולצמן על חוזה להוצאת 3 אלבומי סולו בחברת הליקון. הולצמן בחר לעבוד עם המפיק עובד אפרת והסאונדמן מני בז'רנו שעבדו בזמנו עם אהוד בנאי. 
הסינגל הראשון מהאלבום פתח את ליבך עורר עניין רב וחצה מגזרים, נגע עמוק ורחוק, הושמע רבות ועדיין מושמע עד היום.
השתתפו באלבום

גולן זוסקוביץ – גיטרה בס
דרור חליבה (מוזיקאי) – גיטרות, חשמליות, אקוסטיות,
נדב ביטון – קלידים, קולות
נועם לדרמן – תופים, כלי הקשה
כפיר בן ליש – קולות
ראובן חיון – קולות
דנה פרנקלין – קולות והפקה מטעם הליקון
מני בז'רנו – טכנאי הקלטה ומיקס
עובד אפרת – הפקה מוזיקלית
שרון הולצמן – כתיבה, הלחנה, ביצוע, אקוסטיות, חשמליות, מפוחית, כינור
רשימת רצועות

| פתח את ליבך> מס' | פתח את ליבך> שם | פתח את ליבך> משך | פתח את ליבך>  | פתח את ליבך>  | פתח את ליבך>  | פתח את ליבך>  | פתח את ליבך>  | פתח את ליבך>  | פתח את ליבך>  |
| --- | --- | --- | --- | --- | --- | --- | --- | --- | --- |
| 1. | פתח את ליבך  | 3:06 |  |  |  |  |  |  |  |
| 2. | מאחר  | 5:20 |  |  |  |  |  |  |  |
| 3. | חרוזים  | 4:05 |  |  |  |  |  |  |  |
| 4. | כל לילה מחדש  | 3:29 |  |  |  |  |  |  |  |
| 5. | כל פרידה  | 3:11 |  |  |  |  |  |  |  |
| 6. | לשומקום אבל איתך  | 4:32 |  |  |  |  |  |  |  |
| 7. | מחר יקרה לי משהו טוב  | 2:44 |  |  |  |  |  |  |  |
| 8. | מעיין  | 2:50 |  |  |  |  |  |  |  |
| 9. | מקבלת אותי  | 3:32 |  |  |  |  |  |  |  |
| 10. | פו הדב  | 2:43 |  |  |  |  |  |  |  |
| משך כולל: | משך כולל: | 45:39 |  |  |  |  |  |  |  |
הערות שוליים

↑  Discogs, שרון הולצמן – פתח את ליבך (באנגלית), נבדק ב-2023-07-04
פיירי באטל

הפיירי באטל (באנגלית: Fairey Battle) היה מפציץ קל חד-מנועי בריטי, אשר נבנה בידי חברת פיירי אוויאיישן בסוף שנות ה-30 עבור חיל האוויר המלכותי.
הבאטל צויד במנוע הרולס-רויס מרלין, שהציג יכולת גבוהה כשהורכב במטוסי הקרב של אותה תקופה, ההוקר הוריקן והסופרמארין ספיטפייר, אך משקל שלושת אנשי הצוות ומטען הפצצות הביאו להפחתה משמעותית בביצועיו. על אף שהיווה שיפור לעומת מפציצים שקדמו לו, בזמן כניסתו לשירות מבצעי כבר נחשב הבאטל לאיטי, בעל טווח פעולה קצר ופגיע מאוד לאש נ"מ ולמטוסי קרב, ורק עם זוג מקלעים ששימש למגננה.
לזכות הבאטל נרשמה ההפלה הרשמית הראשונה של חיל האוויר המלכותי במלחמת העולם השנייה, אך במאי 1940 כבר ספג אבדות כבדות של מעל 50% בכל משימה. עיטורי צלב ויקטוריה הראשונים שהוענקו במלחמה ניתנו לשני אנשי צוות של באטל שהופל במהלך משימות אלה. בסוף 1940 הוצא הבאטל משירות מבצעי והועבר ליחידות אימונים מעבר לים.
הפיירי באטל לא היה המטוס היחיד אשר סבל מאבדות כבדות בתחילת המלחמה. בדומה לשטוקה הגרמני, היה הבאטל מסוגל לפעול רק מעל אזורים בהם הובטחה לו הגנה באמצעות עליונות אווירית מקומית, אך בניגוד אליו, מעולם לא פעל בתנאים כאלה. הבאטל גם לא היה המטוס היחיד אשר סבל מנחיתות מכרעת בהתמודדות מול המסרשמיט Bf 109, אך אופי המשימות בהן הופעל חשף אותו לשיעור אבדות גבוה ביותר שהביא להוצאתו המהירה משירות מבצעי.
היסטוריה מבצעית > תפקידים נוספים

בבאטל נעשה שימוש נרחב כפלטפורמה להרכבת מנועים ניסיוניים, ולפחות שבעה דגמי מנועים הותקנו בכתשעה מטוסים. המרשים מביניהם היה הפיירי פרינס, בעל 2,000 כוחות סוס, שטיסות הניסוי שלו החלו ב-30 ביוני 1939, ובסוף 1941 אף הועבר לארצות הברית לבחינת ביצועיו, שם צבר כ-250 שעות טיסה.
הבאטל תפקד בצורה טובה כאשר שימש כמטוס אימון בגרסה מוסבת, בעלת אמצעי שליטה כפולים בתוך תאי טייס נפרדים, אשר כונתה באטל T, וגרסה שכונתה באטל TT, אשר צוידה בכננת ושימשה לגרירת מטרות לאימון תותחנים. הבאטל שירת כמטוס אימון בחיל האוויר המלכותי, חיל האוויר המלכותי האוסטרלי, חיל האוויר המלכותי הקנדי וחיל האוויר הדרום-אפריקאי. החל מאוגוסט 1939 הוצבו 802 מטוסי באטל בקנדה כחלק ממצבת המטוסים של תוכנית אימוני האוויר של חבר העמים הבריטי. מרבית המטוסים שימשו לאימוני הפצצה ותותחנות, ומספר קטן שירת כגוררי מטרות. במספר מטוסים הותקן צריח מדגם בריסטול סימן I במקום תא הטייס האחורי, לאימוני תותחנות מתוך צריח מסתובב.
הבאטל הוצא מהשירות בקנדה ב-1945, אך הוסיף לשרת בתפקידים משניים בחיל האוויר המלכותי האוסטרלי עד 1949.
שירות

הבאטל שירת במדינות הבאות:
אוסטרליה אוסטרליה - 366 מטוסים.
אירלנד אירלנד - הוחרם באטל גורר מטרות שנחת בשטח אירלנד בשל טעות בניווט ב-24 באפריל 1941. נותר בשירות חיל האוויר האירי עד שיצא משימוש ב-3 במאי 1946.
בלגיה בלגיה - 18 מטוסי באטל נבנו בבלגיה ברישיון על ידי חברת אוויון-פיירי המקומית, בעלי מנוע מרלין סימן III. שירתו בשתי טייסות (מס' 5 ומס' 7) החל מראשית 1938.
דרום אפריקה - כ-340 מטוסים.
הודו הבריטית הודו הבריטית
הממלכה המאוחדת הממלכה המאוחדת - כ-26 טייסות בחיל האוויר המלכותי ומטוסים נוספים בשירות זרוע האוויר של הצי המלכותי.
טורקיה טורקיה - 29 מטוסים נמכרו באמצע 1939.
ממלכת יוון ממלכת יוון - 12 מטוסים.
פולין פולין - חיל האוויר הפולני הגולה הפעיל ארבע טייסות במסגרת חיל האוויר המלכותי.
קנדה - 802 מטוסים.
מפרט טכני (באטל סימן II) > מאפיינים כלליים

צוות: 3
אורך: 12.91 מטר
מוטת כנפיים: 16.46 מטר
גובה: 4.72 מטר
שטח כנף: 39.2 מ"ר
משקל ריק: 3,015 ק"ג
משקל מקסימלי: 4,895 ק"ג
מנוע: בוכנה, 1 x רולס-רויס מרלין סימן II מקורר-נוזל V-12, 1,030 כ"ס
מפרט טכני (באטל סימן II) > ביצועים

מהירות מקסימלית: 413 קמ"ש בגובה 4,600 מטר
טווח: 1,610 ק"מ
סייג רום: 7,620 מטר
מהירות נסיקה לגובה 1,520 מטר: 4 דקות ו-6 שניות
מפרט טכני (באטל סימן II) > חימוש

מקלעים:
1 X ‏7.7 מ"מ בראונינג בכנף ימין לירי קדימה
1 X ‏7.7 מ"מ ויקרס K בתא האחורי
פצצות:
4 X ‏110 ק"ג בתא פנימי
230 ק"ג במתלים חיצוניים
לקריאה נוספת

Moyes, Philip J. R. Aircraft Profile No. 34: The Fairey Battle. Profile Publications Ltd.; 1st edition 1965. ASIN B0007JGIFU.
Richards, Denis. Royal Air Force 1939–1945: Volume I, The Fight At Odds. London: HMSO, 1953.
הערות שוליים

↑  חיל האוויר של פולין החופשית במסגרת חיל האוויר המלכותי
1 2 3  Fredriksen, John C. International Warbirds: An Illustrated Guide to World Military Aircraft, 1914-2000. ABC-CLIO, 2001. ISBN 1576073645. עמוד 107
1 2 3  History of War
↑  Moyes, עמוד 3
↑  Moyes, עמודים 3-5
↑  Mason, Francis K. The British bomber since 1914. Naval Institute Press, 1994. ISBN 1557500851. עמוד 286
1 2  Moyes, עמוד 6
↑  Niehorster, British and Dominion Air Forces - Order of Battle, Royal Air Force Bomber Command Advanced Air Striking Force, September 3 1939
1 2  Moyes, עמוד 7
↑  Richards, עמודים 113-114
↑  Richards, עמודים 116-118
1 2 3  Moyes, עמוד 8
↑  Richards, עמוד 126
↑  Gustavsson,Håkan. "Sergente Maggiore Athos Tieghi". Håkans aviation page
↑  Gustavsson,Håkan. "Capitano Ugo Drago." Håkans aviation page
↑  Niehorster, Royal Hellenic Air Force - Order of Battle, 6 April 1941
1 2  Moyes, עמוד 10
1 2 3  Moyes, עמוד 9
1 2  Moyes, עמודים 9-10
↑  Moyes, עמוד 12
↑  Moyes, עמודים 8-9
| --- | --- |
בקרת זהויות :  NLI: 987007551916405171  LCCN: sh2007002036  NARA: 10663574 
פיירי באטל בטיסה
מקלען מתפעל ויקרס K בתא הטייס האחורי של הבאטל, מאי 1940
צוות קרקע מטייסת מס' 226 של חיל האוויר המלכותי מניע פיירי באטל במזג אוויר קר בבסיס צפונית לריימס. חורף 1939–1940
שלישיית פיירי באטל בטיסה במבנה מעל צרפת, סביבות 1940
פיירי באטל בפעולה במסגרת תוכנית אימוני האוויר של חבר העמים הבריטי ברודזיה. הבאטל (הרחוק בתמונה) גורר אחריו מטרה, ובמקביל אליו טס איירספיד אוקספורד ובו חניך המתאמן בירי מתוך צריח. ינואר 1943
תרשים פיירי באטל
פתיחת בארנס

פתיחת בארנס (אנגלית: Barnes Opening) היא פתיחת שחמט שמתחילה במסע:
ו3
פתיחה זו נקראת על שמו של תומאס וילסון בארנס, שחמטאי אנגלי שהביס את השחקן פול מורפי שמונה פעמים, באחד המשחקים נגד מורפי אף הגיב למסע 1.ה4 עם 1....ו6, הגנה שמכונה הגנת מורפי. פתיחה זו נחשבת לפתיחה נדירה ועקב כך מסווגת תחת הקטגוריה A00 באנציקלופדיית פתיחות השחמט (ECO).
אסטרטגיה

מתוך 20 המהלכים הראשונים החוקיים בשחמט, הסופר ורב-האמן אדמר מדניס טוען שהמסע 1.ו3 הוא הגרוע ביותר. למרות שהמסע כן משפיע על המשבצת המרכזית ה4, אך את אותה ההשפעה ניתן להשיג על ידי כמעט כל מסע ראשון אחר. המסע 1.ו3 לא מפתח אף כלי, אינו פותח טורים או אלכסונים עבור כלים, ויתרה מכך מעכב את פיתוחו של הפרש שבצד המלך על ידי תפיסת המשבצת הטבעית עבורו, ו3. מסע זה גם משבש את מבנה הרגלים בצד המלך, חושף את המלך הלבן שעדיין לא הצריח דרך אלכסון ה1-ח5, ופותח גם את אלכסון ז1-א7 נגד הצרחה אפשרית בצד המלך.
עקב היות המסע 1.ו3 מסע חלש, הוא אינו משוחק לעיתים קרובות. למרות זאת, זה כנראה לא מסע הפתיחה הנדיר ביותר. לאחר 1.ו3 ה5 חלק מהשחקנים ממשיכים עם מסע אף יותר תמהוני, 2.מו2, שמכונה לעיתים התקפת השועל המטוגן, פתיחת המלך הנודד, ההמרשלג, טאמבלוויד, פתיחת צלע החזיר, או חצי בירד כמו שנקראת לרוב בממלכה המאוחדת, מכיוון שהמסע 1.ו3 הוא חצי ממסע הפתיחה של פתיחת בירד 1.ו4. דוגמה למשחק ששוחק ככה הוא המשחק בין סימון וויליאמס ומרטין סימונס בסיבוב האחרון של אליפות בריטניה 1999, כאשר לוויליאמס לא הייתה מטרה לשחק למענה. מסע נוסף הוא 2.ה4 שנקרא פתיחת ראש המלך.
למרות החסרונות הברורים, 1.ו3 לא מהווה בהכרח הפסד עבור הלבן. שחור יכול להרוויח יתרון משמעותי באמצעים הרגילים כגון קידום הרגלים למשבצות המרכז ופיתוח מתמיד של כלים כדי לשלוט במרכז הלוח.
אם הלבן מגיב במסע 1 ... ה5, המשחק עשוי להפוך לפאסיבי יותר. לרוב זה קורה לאחר ו.ו3 ה5 2.פח3 ד5 3.פו2 (שנועד להימנע מהמסע 3 ... ר:פח3 שמחליש את צד המלך) פו6 4.ה3 פג6 5.רה2 רג5 6.O-O O-O. ללבן אמנם אין כוח במרכז הלוח אבל הוא מקווה ליצור בו חור בשביל לשבור את השליטה של השחור.
אם הלבן ישחק יותר מדי מהלכים סתמיים וישאיר קווים שפותחים את המלך שלו לאחר המסע 2.מו2, הוא עשוי לקבל מט מהר מאוד בתחילת המשחק. דוגמה אחת: 1.ו3  ד5 2.מו2 ה5 (השחור מקדם שני רגלים למרכז הלוח ומכין את עצמו לפיתוח מהיר) 3.ה4 רג5+ 4.מז3 מהז#5.
מט טיפשים

פתיחת בארנס יכולה להוביל למט טיפשים, 1.ו3 ה5 2.ז4 מהח#4. מכל מסעותיו החוקיים של הלבן רק מסע חוקי אחד מאפשר מט במסע אחד והוא 2. ז4, מהלך נוסף מאפשר מט כפוי בשני מהלכים והוא 2.ח3 (3.ז3 חוסם את השח ולאחר מכן נאכל, 3 ... מה:ז#3).
ראו גם

מט טיפשים
הערות שוליים

↑  Mednis, Edmar, 1937-2002., How to play good opening moves, New York: Random House Puzzles & Games, 2002
↑  Garry Lane, Chesscafe.com
| פתיחות שחמט |
| --- | --- | --- |
| פתיחות אב | משחק פתוח • משחק חצי פתוח • משחק סגור • משחק חצי סגור • פתיחת איגוף • פתיחה נדירה |  |
| פתיחות גמביט | גמביט אבנס • גמביט בודפשט • גמביט המלך • גמביט המלכה • גמביט המלכה הנדחה • גמביט המלכה הנרצה • פתיחה סקוטית • גמביט לטבי • הגנה אוסטרית • הגנת צ'יגורין • הגנה בלטית • הגנת מרשל |  |
| הגנה הודית | הגנת בנוני • גמביט בודפשט • פתיחה קטלאנית • הגנה נימצו-הודית • הגנת בנוני מודרנית • הגנה הודית של המלכה • הגנת גרינפלד • הגנה הודית של המלך • התקפת טורה • הגנה הודית מזרחית • התקפת טרומפווסקי • הגנה מקסיקנית |  |
| פתיחות הגנה | הגנה הודית של המלך • הגנה הודית של המלכה • הגנה הודית מזרחית • הגנה נימצו-הודית • הגנת נימצוביץ' • הגנה הולנדית • הגנה מודרנית • הגנת בנוני • הגנת פילידור • הגנת גרינפלד • הגנת אלכין • הגנת קארו-קאן • הגנת שני הפרשים • הגנה ברלינאית • הגנה צרפתית • הגנה סיציליאנית • פתיחת פירץ  • טנגו הפרשים השחורים • פתיחה רוסית |  |
| פתיחות התקפה | התקפת ריכטר-ורסוב • התקפת טרומפווסקי • התקפת טורה • התקפת הודג'סון • פתיחת לארסן |  |
| פתיחות שיטתיות | שיטת לונדון • שיטת קול |  |
| פתיחות ללא סיווג | פתיחה איטלקית • פתיחה אנגלית • פתיחת בירד • פתיחה ספרדית • פתיחה ספרדית, וריאצית ההחלפה • פתיחה וינאית (משחק וינה) •  פתיחת ארבעת הפרשים • פתיחת רץ המלך • פתיחה קטלאנית • פתיחת רטי  • פתיחת בארנס • פתיחת סארגוסה • פתיחה פולנית • פתיחת גרוב • פתיחת אנדרסן • פתיחת קלמנץ • פתיחת דורקין • פתיחת אמאר • פתיחת דאנסט • פתיחת וור • פתיחת דספרז • פתיחת מיזס • פתיחת ואנ'ט קרויג'ס |  |
| אחר | אנציקלופדיית פתיחות שחמט • מלכודות בפתיחה בשחמט |  |
ראו גם פורטל השחמט • קטגוריה:פתיחות שחמט • קטגוריה:שחמט